
Здравейте,


Тази година баща ми ще получи общо 45,000 лв. брутна заплата по трудов договор. Освен това ще получи общо 10,000 лв. от наем за годината като физическо лице. Трябва ли да се регистрира като физическо лице по ЗДДС, когато достигне 50,000 лв. брутен доход (заплата + наем)? Благодаря.


 

Регистрация по ЗДДС
===================

 

Здравейте, г-н Иванов,


съгласно чл. 3, ал. 1 от ЗДДС данъчно задължено лице е всяко лице, което извършва независима икономическа дейност, без значение от целите и резултатите от нея. Трудовата дейност по трудов договор не се включва в обхвата на ЗДДС, поради което баща Ви не следва да се регистрира по реда на този закон.


Поздрави,  

адв. Николина Митова  

тел. 0898 303092




Адв. Митова, благодаря ви много. Иначе казано, границата от 50,000 лв. се отнася само за прихода от независима икономическа дейност (без прихода от трудов договор), нали така? Т.е. ако, например, баща ми има годишен доход от трудов договор от 500,000 лв. и 49,999 лв. от независима икономическа дейност не подлежи на регистрация по ЗДДС?




Да, приходите по трудов договор не са в обхвата на ЗДДС. 


Поздрави,  

адв. Николина Митова  

тел. 0898 303092


